સુત્રોના જણાવ્યા મુજબ આ હવાઈ વિસ્તાર પહેલાથી જ અહીં હતુ પરંતુ હાલમાં જ આને ફાઈટર વિમાન માટે તૈયાર કરવામાં આવી રહ્યો છે.અહીંની હવાઇપટ્ટી પર પણ કેટલાંક સમયથી પાકિસ્તાની ફાઇટર પ્લેનોની હલચલ વધી છે. પાકિસ્તાન પૂર્વ સીમા પર ભારતીય એરફોર્સની તાકાતનો સામનો કરવા માટે પાકિસ્તાની વાયુસેના મોટી સંખ્યામાં ચીન નિર્મિત જેએફ-૧૭ વિમાન સામેલ કરી રહ્યુ છે. પાકના હૈદરાબાદ બેઝથી થોડા અંતરે પાકિસ્તાની મરીનના એસએસજી કમાન્ડોએ પોતાનુ બેઝ તૈયાર કર્યુ છે. જ્યાં લશ્કર-એ-તોયબાના આતંકીઓને સમુદ્રના રસ્તાથી હુમલો કરવાની ટ્રેનિંગ આપવામાં આવે છે. પાકિસ્તાન તરફથી આ વિસ્તારને નજરમાં રાખીને ડિફેન્સ મિનિસ્ટર નિર્મલા સીતારમને ગુજરાતમાં ડીસામાં એક નવા એરબેઝના નિર્માણને લીલીઝંડી બતાવી દીધી છે. આ એરબેઝથી પાકિસ્તાન તરફથી થનાર હુમલાનો મુકાબલો કરી શકશે. પરંતુ આનુ નિર્માણ થવામાં ત્રણથી ચાર વર્ષ લાગી શકે છે.